
Fasciatechnika hatékonyságának vizsgálata nyitott szívműtéten átesett betegeknél

Bevezetés: A nyitott szívműtét során a fájdalom csökkentése fontos fizioterápiás folyamat. A cél a „POMPAGE” francia fascia technika hatékonyságának vizsgálata a műtét után fellépő fájdalomra és a respiratórikus funkcióra, melyet a klinikumban még nem vizsgáltak. A technika célja facilitálni a fascia csúszását és megőrizni az izom aktivitását a légzéstanítás során.

Módszerek: Prospektív kutatás, kényelmi mintavétellel. Zala Megyei Kórházban nyitott szívműtéten átesettek; 2013.10-2014.02; I. cs.: POMPAGE fascia mobilizációs technikával kezelt csoport (n=10), II. cs.: kontroll csoport (n=10); beválasztási krit.: nyitott szívműtét, kooperáció; kizárási krit.: redo műtét, súlyos társbetegség. Pre-, postop. 3.,7. napon spirometria, mellkas-, rekeszkitérés, VAS; statisztika: T-próba, lineáris regresszió, (p<0,05), SPSS.

Eredmények: FEV1 csökkenés(%) I./II.: 32,4±18,79 vs 44,7±12,14; p=0,099; FVC csökkenés(%) I/II.: 28,4±15,28 vs 37,6±11,22; p=0,142; VC csökkenés(%) I./II.: 33,2±17,04 vs 40,6±17,25; p=0,347; Jobb rekeszkitérés 3. nap(%) I./II.: 3,2±0,88 vs 3,00±0,62; p=0,568. Bal rekeszkitérés 3. nap(%) I./II.: 3,3±0,94 vs 2,95±0,55; p=0,329. Jobb rekeszkitérés 7. nap(%) I./II.: 4,5±0,47 vs 3,6±0,45; p<0,001. Bal rekeszkitérés 7. nap(%) I./II.: 4,4±0,45 vs 3,5±0,55; p=0,001. VAS 3. nap I./II.: 2,2±2,86 vs 4,6±2,22; p=0,049. VAS 7. nap I./II.: 0,5±0,85 vs 2,8±1,47; p<0,001. Regresszió analízis: FEV1 csökkenés –VAS postop. 3. :r=0,697, r2=0,486, p<0,001.

Következtetés: A légzésfunkciós értékek kevésbé csökkentek le, de a különbség nem szignifikáns. A kezelt csoportnak postop. 3. és 7. napon szignifikánsan kisebb volt a fájdalma és mindkét oldali rekesz működése szignifikánsan jobb, mint a kontroll csoporté. A „POMPAGE” fascia mobilizációs technika, mint fizioterápiás fájdalomcsillapító módszer jól beilleszthető a szívsebészeten alkalmazott fizioterápiás protokollba.



